仇山村诗翰一卷乙丑秋于竹垞寓斋见之偕故友魏禹平题名其后未几此卷归吾乡高文恪公又二十九年癸巳公之孙砺山携至京师属余题句存殁之感怆然于中聊附数言以志岁月
四百馀年翰墨新，流传重是宋遗民。论诗正尔空当代，展卷浑如遇故人。世阅古今双转烛，事关存殁一伤神。先公手泽依然在，肯使桓厨赝乱真。
主题：田园
情感：哀伤